**Pamokos uždavinys.**

Dirbant komandose (grupė iki 3 žmonių) iš erdvėje randamų gamtinių išteklių sukurti kompoziciją, kuri atitiktų žemės meno apibrėžimą, ją įgyvendinti ir pristatyti.

**Svarbu**: gamtiniai ištekliai turi būti randami natūraliai nukritę ant žemės, negalima darbui atlikti laužyti, skinti, ardyti gamtos objektų.

**Kompetencijos.**

Komunikavimo, pažinimo, kūrybiškumo.

**Pamokos planas.**

* 10min. Susipažinimas su žemės menu ir jo vienu iš pradininku Andy Goldsworthy. Telefonuose kiekvienas perskaito straipsnį publikuotą Literatūra ir menas žurnale (nuoroda žemiau), pasinaalizuoja Andy Goldsworthy pavyzdžius (papildomai pridedama prie pamokos medžiagos). Rekomendacija straipsnio nuoroda, darbų pavyzdžius mokiniams nusiųsti į dienyną prieš pamoką.

<https://literaturairmenas.lt/daile/ausra-jasiukeviciute-zemes-menas-svarbiausia-laikinieji-menai>

* Ant a5 formato kiekvienas mokinys užrašo žodį arba jo junginį, kas yra būdinga žemės menui. Iš žodžių sukuriamas ratas, kuriame yra žemės meno ypatybių sąrašas.
* 3-5 min. susiskirstymas į komandas. Susiskirstymui į komandas galima naudoti skirtingus augalų lapus, kuriuos mokiniai išsitraukia ir iš vienodos rūšies lapų suformuojama komanda.
* 10 min. savarankiškas pasivaikščiojimas ir vietovės tyrinėjimas - tikslas surasti galimų resursų, vietą, išgryninti idėją komandoje.
* 20-30min. Kūrybinis procesas komandoje.
* 10 min. Darbų ir idėjų pristatymai.

**Vertinimo kriterijai:**

* Idėjos originalumas – 2 balai
* Kruopštumas – 3 balai
* Bendradarbiavimas komandoje – 3 balai
* Pristatymas – 2 balai

Rekomenduojamos (nebūtinos) pamokos priemonės: špagatas arba kita virvė tvirtinimui (jei mokiniai norėtų tarpusavyje tvirtinti objektus), žirklės.

**Pamokos vieta**. Visi Vilniaus miesto parkai, sodai.

**Menininko Andy Goldsworthy darbų šaltinis:**

https://andygoldsworthystudio.com/archive/